text: Природата има грижата - SEVOA Naturals - Производител
  Здравейте. Благодарим Ви, че сте тук!
  Ние - SEVOA Naturals, сме изцяло българска инициатива, специализирани в производство на козметични масла за директна употреба(серуми) и етерични води с изключително високо качество и концентрация. А понякога и на техните производни крайни продукти за грижа за тялото и духа ни. От 2018 можем да се похвалим, че сме производителят с най-голямо разнообразие в България с над 13 вида масла собствено производство и още толкова етерични води. Всичко, което предлагаме е изключително и само от лично производство, като за някои от маслата сме единствени в България (например малиновото).
  Намираме се в Стара Загора, като голяма част от билките и растенията, които използваме са диворастящи в Стара планина, Средна гора или произлизат от малки доверени фермери в региона с традиционно чисто земеделие. Когато това не е възможно (напр. набавянето на семена от коноп), ги внасяме от близки страни.
  Ние сме млад и мотивиран екип, отдаден на идеята за баланс между стари позабравени традиции и иновации в изработването на козметични средства от растения и билки.
  Идеята ни е лесно разбираема, но въпреки това сложна - да направим така, че голяма част от химическите продукти от ежедневието ни да бъдат заместени от нещо истинско (природно). Затова девизът ни е "Природата вече се е погрижила за всичко", защото смятаме, че тя е съвършена и човекът все още дори не може да изучи създаденото от нея и как то работи, а какво остава да направи нещо по-добро.
  Държим да споменем и за нашите приятели от общинското шивашко предприятие в гр. Стара Загора, където работят хора с намалена двигателна способност. Те изработват торбичките, влагайки в тях желание и много старание.
  За новите ни продукти, които са във време на проби (най-вече бутикова серия от серуми) се надяваме да започнем работа и с керамични работилници в страната, с идеята постепенно да заменим част от стъклените флакони масово производство и така да стимулираме местните малки производители и стопанства. Приветстваме Ви да споделите с нас и други подобни идеи, за да бъдем още по-добри заедно!